কোলাগাঁও বাংলাদেশের চট্টগ্রাম জেলার পটিয়া উপজেলার অন্তর্গত সমৃদ্ধ একটি ইউনিয়ন।   আয়তন  কোলাগাঁও ইউনিয়নের আয়তন ২,৯২১ একর (১১.৮২ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কোলাগাঁও ইউনিয়নের মোট জনসংখ্যা ২৫,৭৫৭ জন। এর মধ্যে পুরুষ ১৩,২১৫ জন এবং মহিলা ১২,৫৪২ জন। মোট পরিবার ৪,৭০২টি।   অবস্থান ও সীমানা  পটিয়া উপজেলার উত্তর-পশ্চিমাংশে কোলাগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে হাবিলাসদ্বীপ ইউনিয়ন ও কুসুমপুরা ইউনিয়ন; দক্ষিণে কুসুমপুরা ইউনিয়ন ও জিরি ইউনিয়ন; পশ্চিমে কর্ণফুলী উপজেলার শিকলবাহা ইউনিয়ন, কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড এবং উত্তরে কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড ও বোয়ালখালী উপজেলার পশ্চিম গোমদণ্ডী ইউনিয়ন অবস্থিত।   প্রশাসনিক কাঠামো  কোলাগাঁও ইউনিয়ন পটিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:  নলান্দা  কোলাগাঁও  লাখেরা  বাণীগ্রাম  চাপড়া  চাফরী  সাততেতৈয়া  মোহাম্মদ নগর   নামকরণ  কথিত আছে যে, এক সময় বিভিন্ন অঞ্চল হতে লোক এসে এই ইউনিয়নে বসবাস করত। তাদের প্রয়োজনে বিভিন্ন জায়গায় যাতায়াত করতে সুযোগ থাকায় ব্যবসা শুরু করে। এই জনগোষ্ঠী নিজেদের কোন প্রকার ঝামেলা পোহাতে হত না তারা খুবই সুখে ও আনন্দে জীবন অতিবাহিত করত। এই জনগোষ্ঠীকে স্থানীয় লোকজন খোলা নামে ডাকত। এই  খোলা নাম থেকেই কোলাগাঁও নামের উৎপত্তি।   শিক্ষা ব্যবস্থা  ২০১১ সালের আদমশুমারি অনুযায়ী কোলাগাঁও ইউনিয়নের সাক্ষরতার হার ৫১.৩%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  চাফরী শাহজাহান জুয়েল উচ্চ বিদ্যালয়  লাখেরা উচ্চ বিদ্যালয়  মাদ্রাসা  কোলাগাঁও গাউছিয়া টি বি এ দাখিল মাদ্রাসা  নলান্দা গাউছিয়া বদরিয়া দাখিল মাদ্রাসা  প্রাথমিক বিদ্যালয়  কোলাগাঁও সরকারি প্রাথমিক বিদ্যালয়  কোলাগাঁও (২) সরকারি প্রাথমিক বিদ্যালয়  চাপড়া সরকারি প্রাথমিক বিদ্যালয়  চাফরী সরকারি প্রাথমিক বিদ্যালয়  নলান্দা কাশেমিয়া সরকারি প্রাথমিক বিদ্যালয়  বাণীগ্রাম সরকারি প্রাথমিক বিদ্যালয়  মোহাম্মদ নগর দৌলতিয়া সরকারি প্রাথমিক বিদ্যালয়  লাখেরা সরকারি প্রাথমিক বিদ্যালয়   যোগাযোগ ব্যবস্থা  কোলাগাঁও ইউনিয়নে যোগাযোগের প্রধান সড়ক শিকলবাহা-কোলাগাঁও, কালুর ঘাট হইতে পাচুরিয়া, পাচুরিয়া হইতে লাখেরা সড়ক।  প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  কোলাগাঁও ইউনিয়নে ১২টি মসজিদ, ১০টি মন্দির  ও ২টি বিহার রয়েছে।   অর্থনীতি  শিল্প-কারখানা  ফোর এইচ ডাইং  রিজেন্ট গ্রুপ  শিকলবাহা বিদ্যুৎ কেন্দ্র  ওয়েস্টার্ন মেরিন শিপইয়ার্ড  আনলিমা পাওয়ার প্লেন  জুডিয়াক পাওয়ার প্লেন   খাল ও নদী  কোলাগাঁও ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়া এ ইউনিয়নের উপর দিয়ে বয়ে চলেছে কালারপোল খাল।   হাট-বাজার  কোলাগাঁও ইউনিয়নের প্রধান হাট/বাজার হল কান্ত ফকির হাট।   দর্শনীয় স্থান  কোলাগাঁও ইউনিয়নের দর্শনীয় স্থানগুলোর মধ্যে রয়েছে:  কালারপোল ব্রীজ  পিডিবি এলাকা  গরীব আলী শাহ'র মাজার  মিয়া হাজী দৌলত জামে মসজিদ  লাখেরা অভয় বিহার  রত্না অঙ্কুর বিহার  কান্ত ফকির মাজার, চাপড়া  সিরাজ শাহ মাজার, কোলাগাঁও  সৈয়দ ভান্ডার মাজার, কোলাগাঁও  বাণীগ্রাম কেন্দ্রীয় শাহী জামে মসজিদ    জনপ্রতিনিধি   বর্তমান চেয়ারম্যান: মাহবুবুল হক চৌধুরী   চেয়ারম্যানগণের তালিকা ক্রম নংচেয়ারম্যানের নামসময়কাল০১আবুল কাশেম চৌধুরী০২সোনা মিয়া চৌধুরী০৩মোহাম্মদ দানেশ মিয়া০৪মোহাম্মদ নাছির আহমদ০৫মোজাম্মেল হক চৌধুরী০৬মোহাম্মদ নুর আলী চৌধুরী০৭মোহাম্মদ শামসুল ইসলাম০৮আহমদ নূর০৯মাহবুবুল হক চৌধুরী ২০২১-২০২৪    আরও দেখুন   কর্ণফুলী থানা  পটিয়া উপজেলা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন বিষয়শ্রেণী:কর্ণফুলী থানার ইউনিয়ন